DNA-laben på UNN kan ikke brukes for å oppklare volds- og voldtektssaker, fordi den mangler driftsmidler og et datasystem.

– Det har til tider vært kø på rettsmedisinsk institutt i Oslo, og vi ønsker jo at dette skal gå så raskt som mulig. Deter viktig for politiets etterforskning og for pårørende, sier stortingsrepresentant Elisabeth Aspaker.

Hun sier det allerede er lang kø på DNA-laben i Oslo og haster med å få på plass laben på UNN.

Jakter på voldtektsmann

Stortingsrepresentant Elisabeth Aspaker reagerer på at DNA-labben på UNN ikke brukes. Foto: NRK

I Tromsø jakter politiet for tiden på en mann som skal ha stått bak en voldtekt og flere voldtektsforsøk.

I den og lignende saker skulle gjerne DNA-laben assistert politiet, forklarer Uhlin Hansen, som har hovedansvaret for rettsmedisin på UNN.

– DNA-analyse er vikit i mange saker, spesielt i sedelighetssaker, voldssaker og drapssaker, sier han.

Les også: Klorte antatte voldtektsmenn med vilje for å sikre DNA

Mener justisdepartementet må få fingen ut

Det er også flere ferdigutdannede rettsmedisinere med doktorgrad som ikke får praktisert yrket sitt opp i dette.

Derfor må justisdepartementet ordne opp raskt mener Aspaker.

– Det burde vært på plass for flere år siden, når man var klar til å komme i gang. Så det er viktig at vi får avklart.

Hun sier at siste frist for justisministeren blir statsbudsjettet for 2013.

– Ja, det er det, hvis hun skal ha noen som helst troverdighet, sier hun.

Justisdepartementet sier de ikke har noe nytt i saken og at en avgjørelse vil bli tatt i forhold til statsbudsjettet 2013.